A: હું એવું કહીશ કે અમે હંમેશાં લોકો પર ભરોસો રાખ્યો છે. કસ્ટમરની સર્વિસને બરાબર સમજીને કામ કર્યું છે, જેથી કસ્ટમરની બદલાતી જરૂરિયાતને તમે પૂરી કરી શકો. બીજું, અમે ખરેખર લોકોને મદદ કરવા માગતા હતા. અશ્વિન જેવા લોકોની મદદથી આજે કંપની અહીં પહોંચી છે. જે કર્મચારી તરીકે અહીં જોડાયા હતા, પણ આજે આ કંપની ઊભી કરવામાં તેઓ મહત્વના પિલર છે. જેમના કારણે અમે કમાયા છીએ એ લોકોને અમે ગ્રોથના ભાગીદાર બનાવવાનું નક્કી કર્યું અને તેમને અમે સ્ટોક ઓપ્શન આપ્યો અને કર્મચારી નહીં, પણ એક પ્રકારે માલિક બનાવ્યા. આજે હું ગૌરવ સાથે કહી શકું કે મોટી સંખ્યામાં એવા લોકો છે કે જે આજે માલિક છે. શરૂઆતમાં અમે પૈસા બનાવવા માટે બિઝનેસ શરૂ કર્યો હતો, પણ ધીમે ધીમે અમે એવું વિચાર્યું કે પૈસા તો બાય પ્રોડક્ટ છે પણ અમેરિકા આવીને વસવાનું અને કમાવાનું લોકોનું જે સપનું હોય છે એ પૂરું કરવામાં અમે ક્યાં મદદ કરી શકીએ. આ થોટ પ્રોસેસને કારણે અમે તેમની આકાંક્ષા-ઇચ્છાઓને પૂરી કરવામાં મદદ કરી. આનાથી અમને મોટો સંતોષ બીજો ક્યો હોઇ શકે?